पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस ने पैरोल पर आकर फरार चल रहे आरोपी को गिरफ्तार किया है। आरोपी हत्या के मामले में सजा काट रहा था। आरोपी पैरोल पर जेल से बाहर आया था। इसके बाद फरार हो गया। वापस जेल नहीं गया। आरोपी को गुरुवार को कोर्ट में पेश किया। जहां से न्यायिक हिरासत में जेल भेज दिया।
शिवाजी काॅलोनी थाना इंचार्ज बलवंत सिंह ने बताया कि वर्ष 2014 में आरोपी सचिन उर्फ टोपा ने शिवाजी काॅलोनी एरिया में हत्या की वारदात को अंजाम दिया। यह शिवाजी कॉलोनी का रहने वाला है। हत्या के आरोप में सचिन को काबू किया है। रोहतक अदालत ने आरोपी को आजीवन कारावास की सजा सुनाई है।
सचिन 8 अप्रैल 2020 को 6 सप्ताह की पैरोल पर जेल से बाहर आया था। स्पेशल पैरोल हाई पॉवर कमेटी के आदेशों से 24 अप्रैल तक आरोपी की पैरोल की अवधि बढ़ा दी गई। आरोपी को 24 अप्रैल को वापस जेल जाना था, लेकिन फरार हो गया। इस बारे में घर पर नाेटिस दिए। इसके बावजूद आरोपी जेल नहीं पहुंचा। इसके बाद इस दिशा में कार्रवाई करते हुए अब मुख्य सिपाही पवन के नेतृत्व में टीम ने सचिन को गिरफ्तार किया है। इसके खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn